CELEX: 52011PC0820
Language: mt
Date: 2011-11-24
Title: Proposta għal REGOLAMENT TAL-KUNSILL li jaġġusta, b’effett mill-1 ta’ Lulju 2011, ir-remunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom

|

52011PC0820

Proposta għal REGOLAMENT TAL-KUNSILL li jaġġusta, b’effett mill-1 ta’ Lulju 2011, ir-remunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom  /* KUMM/2011/0820 finali - 2011/0393 (NLE) */  

	MEMORANDUM TA' SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Bħalma jsir kull sena, skont l-Artikolu 3 tal-Anness XI tar-Regolamenti tal-Persunal, il-Kunsill, li jaġixxi fuq proposta tal-Kummissjoni bbażata fuq ir-rapport tal-Eurostat, irid jiddeċiedi qabel l-aħħar tas-sena dwar l-aġġustament tar-remunerazzjoni u l-pensjonijiet, b’effett mill-1 ta’ Lulju. |120 | Il-kuntest ġenerali F’konformità mal-Artikolu 3 tal-Anness XI tar-Regolamenti tal-Persunal, l-aġġustament tar-remunerazzjoni u l-pensjonijiet jirriżulta direttament mill-bidliet fil-kapaċità tal-akkwist tal-pagi tas-servizzi ċivili nazzjonali (indikatur speċifiku), mill-bidliet fl-għoli tal-ħajja fi Brussell (Indiċi Internazzjonali), kif ukoll mill-paritajiet ekonomiċi stabbiliti mill-Eurostat. L-indikatur speċifiku jkejjel, bl-inflazzjoni eskluża, l-iżvilupp tar-remunerazzjoni netta tal-ħaddiema taċ-ċivil nazzjonali impjegati mal-gvernijiet ċentrali tal-Istati Membri. Il-Eurostat ikkalkula dan l-indikatur fuq il-bażi tal-informazzjoni pprovduta mit-tmien Stati Membri msemmija fl-Artikolu 1(4) tal-Anness XI. L-Indiċi Internazzjonali ta' Brussell jikkalkula l-bidliet fl-għoli tal-ħajja fi Brussell għall-uffiċjali tal-UE. Il-Eurostat fassal dan l-indiċi fuq il-bażi tal-informazzjoni pprovduta mill-awtoritajiet Belġjani. Il-paritajiet ekonomiċi għar-remunerazzjoni jistabbilixxu l-ekwivalenzi bejn il-kapaċità tal-akkwist tar-remunerazzjonijiet mogħtija fi Brussell, bħala l-belt ta’ referenza, u ta' dawk mogħtija fil-postijiet l-oħra tax-xogħol. Il-Eurostat ikkalkula dawk il-paritajiet bi qbil mal-korpi nazzjonali tal-istatistika. Il-paritajiet ekonomiċi għall-pensjonijiet jistabbilixxu l-ekwivalenzi bejn il-kapaċità tal-akkwist tal-pensjonijiet mogħtija fil-Belġju, bħala l-pajjiż ta’ referenza, u ta' dawk mogħtija fil-pajjiżi l-oħra ta’ residenza. Il-Eurostat ikkalkula dawn il-paritajiet bi qbil mal-korpi nazzjonali tal-istatistika. |130 | Id-dispożizzjonijiet eżistenti fil-qasam tal-proposta Qed tiġi ppreżentata proposta kull sena biex jiġu aġġustati r-remunerazzjoni u l-pensjonijiet. |IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-konsultazzjoni mal-partijiet interessati |211 | Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta ġew diskussi mar-rappreżentanti tal-persunal skont l-aktar proċeduri xierqa. |212 | Sommarju tat-tweġibiet riċevuti u l-mod ta' kif ġew ikkunsidrati Il-proposta tikkunsidra l-opinjonijiet tal-partijiet ikkonsultati. |Il-ġbir u l-użu tal-għarfien espert |229 | Ma kien hemm l-ebda bżonn ta’ għarfien espert estern. |230 | Il-valutazzjoni tal-impatt - L-iskop tal-proposta huwa li r-remunerazzjoni u l-pensjonijiet jiġu aġġustati f'konformità mal-leġiżlazzjoni fis-seħħ. - Il-leġiżlazzjoni fis-seħħ ma tippermetti l-ebda alternattiva. |L-ELEMENTI LEGALI TAL-PROPOSTA |305 | Is-sommarju tal-azzjoni proposta F'konformità mal-Artikolu 1 tal-Anness XI tar-Regolamenti tal-Persunal, il-Eurostat ħejja rapport dwar il-bidliet fl-għoli tal-ħajja fi Brussell, il-bidla fil-kapaċità tal-akkwist fir-remunerazzjoni tas-servizzi ċivili nazzjonali, kif ukoll dwar il-paritajiet ekonomiċi li minnhom jirriżultaw id-diversi ponderazzjonijiet. 3.1. AĠĠUSTAMENT GĦAR-REMUNERAZZJONI U L-PENSJONIJIET FIL-BELĠJU U FIL-LUSSEMBURGU Il-bidla medja fil-kapaċità tal-akkwist tar-remunerazzjoni tal-ħaddiema taċ-ċivil nazzjonali għall-perjodu ta’ referenza, imkejla permezz tal-indikatur speċifiku, hija ekwivalenti għal -1.8 %. Il-bidla fl-għoli tal-ħajja fi Brussell ikkalkulata mill-Eurostat għall-perjodu ta’ referenza, imkejla permezz tal-Indiċi Internazzjonali ta’ Brussell, hija ta’ 3.6 %. F’konformità mal-Artikolu 3(2) tal-Anness XI tar-Regolamenti tal-Persunal, il-valur tal-aġġustament jinkiseb permezz tal-multiplikazzjoni tal-indikatur speċifiku mal-Indiċi Internazzjonali ta’ Brussell kif ikkalkulat mill-Eurostat. L-aġġustament propost fir-remunerazzjoni u l-pensjonijiet fil-Belġju u fil-Lussemburgu huwa għalhekk ta’ 1.7 %. Skont l-Artikolu 3(5) tal-Anness XI, l-ebda ponderazzjoni mhija applikabbli fil-Belġju jew fil-Lussemburgu. 3.2. AĠĠUSTAMENT TAR-REMUNERAZZJONI U L-PENSJONIJIET BARRA MILL-BELĠJU U MIL-LUSSEMBURGU Barra mill-Belġju u mil-Lussemburgu, l-aġġustamenti tar-remunerazzjoni u tal-pensjonijiet jiġu kkalkulati billi l-aġġustament fil-Belġju u fil-Lussemburgu jiġi mmultiplikat bil-bidla fil-ponderazzjonijiet u fir-rati tal-kambju. Il-ponderazzjonijiet applikabbli għar-remunerazzjoni, għall-pensjonijiet u għat-trasferimenti ta’ parti mir-remunerazzjoni kif stabbilit fir-Regolament ġew ikkalkulati kif ġej: - Ponderazzjonijiet għall-UFFIĊJALI li jinsabu barra mill-Belġju u mil-Lussemburgu: Il-Eurostat ikkalkula, bi qbil mal-korpi nazzjonali tal-istatistika, il-paritajiet ekonomiċi li fl-1 ta' Lulju jistabbilixxu, l-ekwivalenzi bejn il-kapaċità tal-akkwist tar-remunerazzjoni mħallsa fi Brussell u ta' dik imħallsa fil-postijiet l-oħra tax-xogħol. Il-ponderazzjonijiet applikabbli għar-remunerazzjoni ta' uffiċjali u ta' aġenti oħra impjegati fl-Istati Membri, minbarra l-Belġju u l-Lussemburgu, huma ddeterminati skont il-proporzjonijiet bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. - Ponderazzjonijiet għall-PENSJONIJIET barra mill-Belġju u mil-Lussemburgu u ponderazzjonijiet għat-TRASFERIMENTI: Il-Eurostat ikkalkula, bi qbil mal-korpi nazzjonali tal-istatistika, il-paritajiet ekonomiċi li jistabbilixxu, fl-1 ta’ Lulju, l-ekwivalenzi bejn il-kapaċità tal-akkwist tal-pensjonijiet mogħtija fil-Belġju u ta' dawk mogħtija fil-pajjiżi l-oħra ta’ residenza. Il-ponderazzjonijiet ikkalkulati għall-pensjonijiet ta’ individwi li joqogħdu f’pajjiżi barra mill-Belġju u mil-Lussemburgu f'diversi pajjiżi huma ddeterminati permezz tal-proporzjonijiet bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. Skont l-Artikolu 17 tal-Anness VII tar-Regolamenti tal-Persunal, dawn il-ponderazzjonijiet huma applikabbli direttament għat-trasferimenti magħmulin minn uffiċjali u minn aġenti oħra. Skont l-Artikolu 20 tal-Anness XIII tar-Regolamenti tal-Persunal, il-ponderazzjonijiet japplikaw biss għall-parti tal-pensjonijiet li tikkorrispondi mad-drittijiet għall-pensjoni akkwistati qabel l-1 ta' Mejju 2004. - Id-data ta’ dħul fis-seħħ tal-ponderazzjonijiet: Id-data ta’ dħul fis-seħħ ta' dawn il-ponderazzjonijiet hija l-1 ta' Lulju għall-postijiet kollha minbarra dawk il-postijiet li għandhom żieda qawwija fl-għoli tal-ħajja, li għalihom il-ponderazzjoni tidħol fis-seħħ fis-16 ta' Mejju jekk iż-żieda fl-għoli tal-ħajja tkun ta' aktar minn 6.3 %, jew fl-1 ta' Mejju jekk din tkun ta' aktar minn 12.6 % Il-bidliet fl-għoli tal-ħajja f’pajjiżi barra l-Belġju u l-Lussemburgu jitkejlu permezz tal-bidla fl-indiċijiet impliċiti. Dawn l-indiċijiet jinħadmu billi l-Indiċi Internazzjonali ta' Brussell jiġi mmultiplikat bl-ammont tal-bidla fil-parità ekonomika. Id-data tad-dħul fis-seħħ ta' dan l-aġġustament hi aktar kmieni għal dawk il-postijiet imsemmija fir-Regolament. Il-klawżola ta' eċċezzjoni Il-Komunikazzjoni mingħand il-Kummissjoni lill-Kunsill li tipprovdi informazzjoni supplementari għar-Rapport tal-Kummissjoni dwar il-klawżola ta' eċċezzjoni tat-13 ta' Lulju 2011, ikkonkludiet li t-telf fil-kapaċità tal-akkwist tal-uffiċjali nazzjonali u tal-uffiċjali tal-UE jidher li jirrifletti s-sitwazzjoni ekonomika u soċjali attwali, u li din is-sitwazzjoni ma tiġġustifikax miżuri addizzjonali li jmorru lil hinn minn dak it-telf. Għaldaqstant, il-Kummissjoni mhijiex f'pożizzjoni li tapplika l-klawżola ta' eċċezzjoni mingħajr ma tkun qed tmur kontra l-Artikolu 10 tal-Anness XI ta' mar-Regolamenti tal-Persunal u l-każistika tal-Qorti Ewropea tal-Ġustizzja. |310 | Il-bażi legali Ir-Regolamenti tal-Persunal, u b’mod partikolari l-Anness XI tagħhom, jikkostitwixxu l-bażi legali. |329 | Il-prinċipju tas-sussidjarjetà Il-proposta tikkonċerna qasam li jaqa' taħt il-kompetenza esklużiva tal-Unjoni. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hi konsistenti mal-prinċipju tal-proporzjonalità għar-raġunijiet li ġejjin: |331 | - L-Anness XI tar-Regolamenti tal-Persunal jipprovdi għal Regolament tal-Kunsill. |332 | - Il-piż finanzjarju jirriżulta direttament mill-applikazzjoni tal-metodu ta’ aġġustament ipprovdut fir-Regolamenti tal-Persunal. |L-għażla tal-istrumenti |341 | Strument propost: Regolament. |342 | Strumenti oħra ma kinux ikunu xierqa għar-raġunijiet li ġejjin: - L-Anness XI tar-Regolamenti tal-Persunal jistabbilixxi Regolament tal-Kunsill. |IMPLIKAZZJONIJIET BAġITARJI |401 | L-impatt tal-aġġustament tar-remunerazzjoni u tal-pensjonijiet fuq in-nefqa amministrattiva u d-dħul huwa ttrattat fid-dettall fid-dikjarazzjoni finanzjarja annessa hawnhekk. |2011/0393 (NLE)Proposta għalREGOLAMENT TAL-KUNSILLli jaġġusta, b’effett mill-1 ta’ Lulju 2011, ir-remunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihomIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Protokoll dwar il-Privileġġi u l-Immunitajiet tal-Unjoni Ewropea, u b’mod partikolari l-Artikolu 12 tiegħu,Wara li kkunsidra r-Regolamenti tal-Persunal għall-Uffiċjali u l-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea, stabbiliti bir-Regolament (KEE, Euratom, KEFA) Nru 259/68, u b'mod partikolari l-Artikoli 63, 64, 65 u 82 tar-Regolamenti tal-Persunal u l-Annessi VII, XI u XIII tiegħu, kif ukoll l-ewwel paragrafu tal-Artikolu 20, u l-Artikoli 64, 92 u 132 tal-Kundizzjonijiet tal-Impjieg applikabbli għall-Aġenti l-Oħra,Wara li kkunsidra l-proposta tal-Kummissjoni Ewropea,Billi:1.  Sabiex jiġi garantit li l-kapaċità tal-akkwist tal-uffiċjali u tal-aġenti l-oħrajn tal-Unjoni tiżviluppa fl-istess waqt ma' dik tal-ħaddiema taċ-ċivil nazzjonali fl-Istati Membri, ir-remunerazzjoni u l-pensjonijiet tal-uffiċjali u tal-aġenti l-oħra tal-Unjoni għandhom jiġu aġġustati skont ir-reviżjoni annwali tas-sena 2011,ADOTTA DAN IR-REGOLAMENT:Artikolu 1B’effett mill-1 ta' Lulju 2011, id-data “l-1 ta' Lulju 2010” li tidher fit-tieni paragrafu tal-Artikolu 63 tar-Regolamenti tal-Persunal tiġi sostitwita bid-data “l-1 ta' Lulju 2011”.Artikolu 2B'effett mill-1 ta' Lulju 2011, it-tabella tal-pagi bażiċi ta' kull xahar fl-Artikolu 66 tar-Regolamenti tal-Persunal, applikabbli għall-finijiet tal-kalkolu tar-remunerazzjoni u tal-pensjonijiet tiġi sostitwita b'din it-tabella li ġejja:[pic]Artikolu 3B'effett mill-1 ta' Lulju 2011, il-koeffiċjenti korrettivi skont l-Artikolu 64 tar-Regolamenti tal-Persunal applikabbli għar-remunerazzjoni tal-uffiċjali u ta' aġenti oħra jkunu kif indikat fil-kolonna 2 tat-tabella ta' hawn taħt.B'effett mill-1 ta' Jannar 2012, il-koeffiċjenti korrettivi applikabbli skont l-Artikolu 17(3) tal-Anness VII tar-Regolamenti tal-Persunal għat-trasferimenti li jsiru minn uffiċjali u minn aġenti oħra jkunu kif indikat fil-kolonna 3 tat-tabella ta' hawn taħt.B’effett mill-1 ta' Lulju 2011, il-koeffiċjenti korrettivi applikabbli skont l-Artikolu 20(1) tal-Anness XIII tar-Regolamenti tal-Persunal għall-pensjonijet ikunu kif indikati fil-kolonna 4 tat-tabella ta' hawn taħt.B'effett mis-16 ta' Mejju 2011, il-koeffiċjenti korrettivi applikabbli skont l-Artikolu 64 tar-Regolamenti tal-Persunal għar-remunerazzjoni tal-uffiċjali u ta' aġenti oħra jkunu kif indikat fil-kolonna 5 tat-tabella ta' hawn taħt. Id-data effettiva tal-aġġustament annwali għal dawk il-postijiet tax-xogħol tkun is-16 ta' Mejju 2011.B'effett mis-16 ta' Mejju 2011, il-koeffiċjenti korrettivi applikabbli skont l-Artikolu 20(1) tal-Anness XIII tar-Regolamenti tal-Persunal għall-pensjonijet għandhom ikunu kif indikat fil-kolonna 6 tat-tabella ta' hawn taħt. Id-data effettiva tal-aġġustament annwali għal dawk il-postijiet tax-xogħol tkun is-16 ta' Mejju 2011.[pic]Artikolu 4B’effett mill-1 ta' Lulju 2011, l-ammont tal-allowance għal-liv tal-ġenituri msemmija fit-tieni u fit-tielet paragrafi tal-Artikolu 42a tar-Regolamenti tal-Persunal ikun ta’ EUR 927,23 u ta' EUR 1236,30 għall-ġenituri waħedhom.Artikolu 5B'effett mill-1 ta' Lulju 2011, l-ammont bażiku għall-allowance tal-familja msemmija fl-Artikolu 1(1) tal-Anness VII tar-Regolamenti tal-Persunal ikun ta' EUR 173,42.B'effett mill-1 ta' Lulju 2011, l-ammont għall-allowance għat-tfal dipendenti msemmija fl-Artikolu 2(1) tal-Anness VII tar-Regolamenti tal-Persunal ikun ta' EUR 378,94.B’effett mill-1 ta' Lulju 2011, l-ammont tal-allowance għall-edukazzjoni msemmija fl-Artikolu 3(1) tal-Anness VII tar-Regolamenti tal-Persunal ikun ta’ EUR 257,11.B’effett mill-1 ta' Lulju 2011, l-ammont tal-allowance għall-edukazzjoni msemmija fl-Artikolu 3(2) tal-Anness VII tar-Regolamenti tal-Persunal ikun ta’ EUR 92,57.B'effett mill-1 ta' Lulju 2011, l-ammont minimu tal-allowance għall-espatrijazzjoni msemmija fl-Artikolu 69 tar-Regolamenti tal-Persunal u fit-tieni subparagrafu tal-Artikolu 4(1) tal-Anness VII tiegħu jkun ta' EUR 513,98.B'effett mill-1 ta' Lulju 2011, l-ammont tal-allowance għall-espatrijazzjoni msemmija fl-Artikolu 134 tal-Kundizzjonijiet tal-Impjieg applikabbli għall-Aġenti l-Oħra jkun ta' EUR 369,49.Artikolu 6B’effett mill-1 ta' Jannar 2012, l-ammont tal-allowance għall-kilometraġġ imsemmija fl-Artikolu 8(2) tal-Anness VII tar-Regolamenti tal-Persunal jiġi aġġustat kif ġej:EUR 0 għal kull kilometru bejn 0 u 200 kmEUR 0,3854 għal kull kilometru bejn 201 u 1 000 kmEUR 0,6423 għal kull kilometru bejn 1 001 u 2 000 kmEUR 0,3854 għal kull kilometru bejn 2 001 u 3 000 kmEUR 0,1283 għal kull kilometru bejn 3 001 u 4 000 kmEUR 0,0619 għal kull kilometru bejn 4 001 u 10 000 kmEUR 0 għal kull kilometru 'l fuq minn 10 000 km.Ma' din l-allowance għall-kilometraġġ jiżdied suppliment b'rata fissa, li jammonta għal:-  EUR 192,70 jekk id-distanza bil-ferrovija bejn il-post tal-impjieg u l-post tal-oriġini tkun bejn 725 km u 1 450 km;-  EUR 385,37 jekk id-distanza bil-ferrovija bejn il-post tal-impjieg u l-post tal-oriġini tkun akbar minn 1 450 km.Artikolu 7B'effett mill-1 ta' Lulju 2011, l-ammont għall-allowance għas-sussistenza għal kull jum imsemmija fl-Artikolu 10(1) tal-Anness VII tar-Regolamenti tal-Persunal ikun ta':-  EUR 39,84 għall-uffiċjali li għandhom dritt għall-allowance tal-familja;-  EUR 32,12 għall-uffiċjali li m’għandhomx dritt għall-allowance tal-familja.Artikolu 8B’effett mill-1 ta' Lulju 2011, il-limitu inferjuri tal-allowance għall-istallazzjoni msemmija fl-Artikolu 24(3) tal-Kundizzjonijiet tal-Impjieg applikabbli għall-Aġenti l-Oħra jkun ta’:-  EUR 1133,94 għal aġent li hu intitolat għall-allowance tal-familja;-  EUR 674,24 għal aġent li mhuwiex intitolat għall-allowance tal-familja.Artikolu 9B'effett mill-1 ta' Lulju 2011, fir-rigward tal-benefiċċju tal-qgħad imsemmi fit-tieni subparagrafu tal-Artikolu 28a(3) tal-Kundizzjonijiet tal-Impjieg applikabbli għall-Aġenti l-Oħra, il-limitu inferjuri jkun ta' EUR 1359,92, il-limitu superjuri jkun ta' EUR 2719,85 u l-allowance standard tkun ta' EUR 1236,30.Artikolu 10B'effett mill-1 ta' Lulju 2011, it-tabella tas-salarji bażiċi ta' kull xahar fl-Artikolu 93 tal-Kundizzjonijiet tal-Impjieg applikabbli għall-Aġenti l-Oħra għandha tiġi sostitwita b'din it-tabella ta' hawn taħt:[pic]Artikolu 11B'effett mill-1 ta' Lulju 2011, il-limitu inferjuri tal-allowance għall-istallazzjoni msemmija fl-Artikolu 94 tal-Kundizzjonijiet tal-Impjieg applikabbli għall-Aġenti l-Oħra jkun ta':-  EUR 852,92 għal aġent li hu intitolat għall-allowance tal-familja;-  EUR 505,67 għal aġent li mhuwiex intitolat għall-allowance tal-familja.Artikolu 12B’effett mill-1 ta' Lulju 2011, fir-rigward tal-allowance tal-qgħad imsemmija fit-tieni subparagrafu tal-Artikolu 96(3) tal-Kundizzjonijiet tal-Impjieg applikabbli għall-Aġenti l-Oħra, il-limitu inferjuri jkun ta’ EUR 1019,95, il-limitu superjuri jkun ta’ EUR 2039,88 u l-allowance standard tkun ta’ EUR 927,23.B’effett mill-1 ta' Lulju 2011, fir-rigward tal-allowance tal-qgħad imsemmija fl-Artikolu 136 tal-Kundizzjonijiet tal-Impjieg applikabbli għall-Aġenti l-Oħra, il-limitu inferjuri jkun ta’ EUR 897,33 u l-limitu superjuri jkun ta’ EUR 2111,36.Artikolu 13B'effett mill-1 ta' Lulju 2011, l-allowances għal xogħol bix-xift kif stabbiliti fl-ewwel subparagrafu tal-Artikolu 1(1) tar-Regolament tal-Kunsill (KEFA, KEE, Euratom) Nru 300/76[1] jkunu ta' EUR 388,67, EUR 586,65, EUR 641,41 u EUR 874,46.Artikolu 14B'effett mill-1 ta' Lulju 2011, l-ammonti msemmija fl-Artikolu 4 tar-Regolament tal-Kunsill (KEE, Euratom, KEFA) Nru 260/68[2] ikunu soġġetti għal koeffiċjent ta’ 5,610551.Artikolu 15B'effett mill-1 ta' Lulju 2011, it-tabella fl-Artikolu 8(2) tal-Anness XIII għar-Regolamenti tal-Persunal tiġi sostitwita bit-tabella ta' hawn taħt:[pic]Artikolu 16B'effett mill-1 ta' Lulju 2011, għall-finijiet tal-applikazzjoni tal-Artikolu 18(1) tal-Anness XIII tar-Regolamenti tal-Persunal, l-ammont tal-allowance fissa msemmija fl-Artikolu 4a preċedenti tal-Anness VII tar-Regolamenti tal-Persunal fis-seħħ qabel l-1 ta' Mejju 2004 jkun ta':- EUR 134,08 fix-xahar għall-uffiċjali kklassifikati fil-Gradi C4 jew C5;- EUR 205,58 fix-xahar għall-uffiċjali kklassifikati fil-Gradi C1, C2 jew C3.Artikolu 17B'effett mill-1 ta' Lulju 2011, it-tabella tal-pagi bażiċi ta' kull xahar fl-Artikolu 133 tal-Kundizzjonijiet tal-Impjieg applikabbli għall-Aġenti l-Oħra tiġi sostitwita b'dan li ġej:[pic]Artikolu 18Dan ir-Regolament jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA GĦALL-PROPOSTIIL-QAFAS TAL-PROPOSTA/TAL-INIZJATTIVAIt-titlu tal-proposta/tal-inizjattivaProposta għal Regolament tal-Kunsill li jaġġusta, b’effett mill-1 ta’ Lulju 2011, ir-remunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihomQasam/oqsma ta' politika li tirrigwarda/jirrigwardaw l-istruttura tal-ABM/ABB[3]L-oqsma u l-attivitajiet kollha jistgħu jkunu kkonċernati.Ir-raġunijiet għall-proposta/għall-inizjattivaIr-rekwiżit(i) li jrid(u) jiġi/u ssodisfat(i)fuq terminu qasir jew twil ta' żmienLi jiġi żgurat li l-kapaċità tal-akkwist tar-remunerazzjoni u l-pensjonijiet tal-ħaddiema taċ-ċivil tal-UE jiżviluppaw flimkien mat-tibdil fil-kapaċità tal-akkwist tal-ħaddiema taċ-ċivil impjegati mal-gvernijiet ċentrali tal-Istati Membri, kif imsemmi fl-Anness XI tar-Regolamenti tal-PersunalIt-tul ta' żmien u l-impatt finanzjarju( Proposta/inizjattiva ta’ tul ta’ żmien mingħajr limitu-  Implimentazzjoni b'perjodu ta' inizjalizzazzjoni mill-1 ta' Lulju 2011,-  segwita minn operazzjoni fuq skala sħiħa.Metodu/i ta’ ġestjoni previst(i)[4]( Ġestjoni diretta ċentralizzata mill-Kummissjoni: PMOIMPATT FINANZJARJU STMAT TAL-PROPOSTA/TAL-INIZJATTIVAIntestatura/i tal-qafas finanzjarju multiannwali u l-linja/i baġitarji tan-nefqa affettwata/i-  Il-proposta għandha impatt finanzjarju fuq il-linji baġitarji kollha marbuta man-nefqa fuq il-persunal fl-Istituzzjonijiet u fl-Aġenziji kollha, jiġifieri hija tikkonċerna n-nefqa fuq il-pagi tal-persunal kollu li jaħdem fil-kwartieri ġenerali u fid-delegazzjonijiet, in-nefqa fuq l-aġenti kuntrattwali, il-persunal li jaħdem fl-uffiċċji amministrattivi, il-Membri, l-assistenti Parlamentari, il-persunal li jwettaq ir-riċerka, il-persunal iffinanzjat skont il-linji "BA", il-persunal li jitħallas skont id-dispożizzjonijiet ta' terminazzjoni bikrija tas-servizz, il-pensjonijiet.Skont l-ordni tal-intestaturi tal-qafas finanzjarju multiannwali u tal-linji baġitarji.Intestatura tal-qafas finanzjarj multiannwali | Linja baġitarja | Tip ta' nefqa | Kontribuzzjoni |Għadd [Deskrizzjoni………………………...……….] | AD/AMD ([5]) | minn pajjiżi tal-EFTA[6] | minn pajjiżi kandidati[7] | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju |XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari | AMD | LE | LE | LE | LE |L-impatt stmat fuq in-nefqaSommarju tal-impatt stmat fuq in-nefqaMiljuni ta' EUR (sa 3 postijiet deċimali)Intestatura tal-qafas finanzjarju multiannwali: | Għadd | XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari |Miljuni ta' EUR (sa 3 postijiet deċimali)-  Ir-rekwiżiti stmati tar-riżorsi umani-  ( Il-proposta/l-inizjattiva ma teħtieġx l-użu ta' riżorsi umaniKompatibbiltà mal-qafas finanzjarju multiannwali attwali-  ( Il-proposta/l-inizjattiva hija kompatibbli mal-qafas finanzjarju multiannwali attwali.Il-kontribuzzjonijiet ta’ partijiet terzi-  Il-proposta/l-inizjattiva ma tipprevedix il-kofinanzjament minn partijiet terziL-impatt stmat fuq id-dħul-  ( Il-proposta/l-inizjattiva ma għandha l-ebda impatt finanzjarju fuq id-dħul.-  ( Il-proposta/l-inizjattiva għandha l-impatt finanzjarju li ġej:-  ( fuq ir-riżorsi proprji-  ( fuq id-dħul varjuMiljuni ta' EUR (sa 3 postijiet deċimali)Linja baġitarji tad-dħul: | Approprjazzjonijiet disponibbli għall-eżerċizzju tal-baġit li għaddej bħalissa | Impatt tal-proposta/tal-inizjattiva |Sena 2010 | Sena 2011 | Sena 2012 | Sena 2013 | Snin sussegwenti |Kontribuzzjoni tal-pensjoni skont l-Artikolu 410 | 437.7 | 3.7 |7.4 |7.4 |7.4 |7.4 |7.4 |7.4 | |Taxxa skont l-Artikolu 400 | 591.7 | 5.1 |10.1 |10.1 |10.1 |10.1 |10.1 |10.1 | |Imposta speċjali skont l-Artikolu 410 | 60.1 | 0.5 |1.0 |1.0 |1.0 |1.0 |1.0 |1.0 | |Speċifika l-metodu għall-kalkolu tal-impatt fuq id-dħul.L-impatt fuq id-dħul jiġi kkalkulat fuq il-bażi tal-ħlas tar-remunerazzjoni u tal-pensjonijiet għax-xahar ta' Lulju u bl-applikazjoni tal-effett tal-aġġustament.[1] Ir-Regolament tal-Kunsill (KEFA, KEE, Euratom) Nru 300/76 tad-9 ta' Frar 1976 li jistabbilixxi l-kategoriji ta' uffiċjali intitolati għal allowances għal xogħol bix-xift, u r-rati u l-kondizzjonijiet tagħhom (ĠU Edizzjoni Speċjali bil-Malti: Kapitolu 01, Volum 01, p. 78 - 79). Ir-Regolament kif issupplimentat bir-Regolament (Euratom, KEFA, KEE) Nru 1307/87 (ĠU Edizzjoni Speċjali bil-Malti: Kapitolu 01, Volum 01, p. 167 - 167).[2] Ir-Regolament (KEE, Euratom, KEFA) Nru 260/68 tal-Kunsill tad-29 ta Frar 1968 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej (ĠU Edizzjoni Speċjali bil-Malti: Kapitolu 01, Volum 01, p. 33 - 35).[3] ABM: Activity-Based Management (Ġestjoni Bbażata fuq l-Attività) – ABB: Activity-Based Budgeting (Ibbaġitjar Ibbażat fuq l-Attività).[4] Id-dettalji tal-metodi ta’ ġestjoni u r-referenzi għar-Regolament Finanzjarju jistgħu jinstabu fuq is-sit tal-BudgWeb: http://www.cc.cec/budg/man/budgmanag/budgmanag_en.html[5] AD= Approprjazzjonijiet differenzjati / AMD= Approprjazzjonijiet mhux differenzjati[6] EFTA: L-Assoċjazzjoni Ewropea tal-Kummerċ Ħieles (European Free Trade Association).[7] Il-pajjiżi kandidati u, fejn applikabbli, il-pajjiżi kandidati potenzjali mill-Balkani tal-Punent.[8] Assistenza u nefqa tekniċi u/jew amministrattivi b'appoġġ għall-implimentazzjoni ta' programmi u/jew azzjonijiet tal-UE (li qabel kienu linji "BA"), riċerka indiretta, riċerka diretta.[9] Assistenza u nefqa tekniċi u/jew amministrattivi b'appoġġ għall-implimentazzjoni ta' programmi u/jew azzjonijiet tal-UE (li qabel kienu linji "BA"), riċerka indiretta, riċerka diretta.